##  Møtereferat

**Møtet gjelder:** Menighetsrådsmøte i Sverresborg kirkesenter 21.01.2020 kl. 19

**Deltakere:** Michael M. Belsnes Anette Garstad Pettersen David Høivik

 Charlotte Erichsen Elvebakk Silje Kristin Meisal

 Ivar Selmer-Olsen Olav Stenhaug Terje Ø. Simonsen Magnus K. Vinnes Nora Levold Halldis Nergård David Høivik Charlotte Erichsen Elvebakk

 Silje Kristin Meisal Knut Sørby

**Tilstede sak 2 og 5:** Guro Gaustad Anderssen, Espen Dahlgren Doksrød, Martha Garborg Bergslid, Ingrid Smalås

**Forfall:** Julie H. Mjøen Astrid Sollie

**Møteinnkaller:** Menighetsrådets leder

**Møtested:** Sverresborg kirkesenter, Gamle Oslovei 21

 **Åpning ved Knut Sørby**

 **Sak 01/20 Protokoller**

 Referat fra AU-møte 14.01.2020 ble tatt til orientering

 Referat fra møte i MR 20.11.2019 ble godkjent

**Sak 02/20** **Orienteringssaker** **(post, personal m.m.)**

* Om Havstein kirke og Sverresborg kirkesenter i jul og nyttår. Silje K. Meisal orienterte. Over 100 flere tilstede på julaften enn ifjor
* ULK-helg 10.-12. januar (ULK=Ungdomslederkurs) Espen D. D. orienterte om engasjerte ungdommer som har fått lederbevis, 7 fra Sverresborg
* Kirkelig statistikk 2019. Silje K. Meisal orienterte. Vi kommer tilbake til dette med flere tall i årsmeldinga.
* Menighetens årsmelding. Ivar Selmer-Olsen orienterte. Utvalgsledere og stab bes nå om å levere bidrag til årsmeldinga, som legges fram for MR på møtet 25. mars.
* Justering av grunnordning for hovedgudstjenesten. Silje K. Meisal orienterte. Gudstjenesteutvalget vil arbeide med dette og legge fram et utkast til junimøtet. Ny ordning for høymessen for Sverresborg menighet skal være klar til advent.
* Medarbeiderfest 28.01. Møtedeltagerne ble minnet på at de kan melde seg på innen helga.
* Samling for gudstjenestefrivillige 5. februar
* Eksamenskonsert i kirkesenteret Kristin E. Røskaft 26.01 kl. 18

**Sak 03/20 Invitasjon til samarbeid fra Byåsen MR om arbeidet i Ramalah**

 Saken er utsatt til et senere møte.

**Sak 04/20 Ofringer 2020**

Aud Singstad presenterer offersøknadene for 2020 og informerer om utensogns offer i 2019. AU foreslo at MR tar utgangspunkt i fjorårets liste, men åpnet samtidig for utskiftinger av offermål etter drøfting i møtet. Det kom forslag om å ta «Fjellseter kapell» inn i lista i stedet for «Kor Artig» og KFUK/KFUM Norge i stedet for KFUK/KFUM speidere. Dette ble enstemmig vedtatt.

*Vedtak:*

*MR vedtar følgende ofringer i 2020:*

*Det norske bibelselskap*

*Fjellseter kapell*

*Det norske misjonsselskap, Menighetens misjonsprosjekt (5 ganger)*

*KIA – Kristent interkulturelt arbeid, Trondheim*

*Kirkens SOS, Trondheim*

*Kirkens Nødhjelp- Julaften*

*Sjømannskirken – Den norske kirke i utlandet*

*KFUK/KFUM Norge*

*Kirkens Bymisjon*

*TV-aksjonen 2020:WWF Verdens naturfond*

*Dronning Mauds Minne-DMMHs utviklingsarbeid i det sørlige Afrika*

*KRIK*

*22b- diakonalt arbeid for vanskeligstilt ungdom*

*Stiftelsen Kirkens ressurssenter mot Vold og seksuelle overgrep*

*Changemaker, KNs ungsomsorganisasjon*

**Sak 05/20 Strategier**

 I siste møte før jul vedtok rådet:

*«MR viderefører menighetsrådets visjon og verdier for perioden 2019-23. MR vedtar følgende overordnende strategiske vektlegginger for 2020:*

* *Konsolidering av de mange gode tilbud vi har til mange aldersgrupper*
* *Tilbud til voksne ungdommer*
* *Kulturkvelder*
* *I tillegg ber rådet utvalgene se på menighetens visjon og verdier og vurdere de målene de har med sine forslag til tiltak.*

*MR ber utvalgene konkretisere strategiske tiltak og legge dem fram for rådet 22. januar, tiltakene bør både se på egne behov på virksomhetsområdet og ta inn over seg rådets overordnede strategier.»*

Det ble både gitt skriftlige og muntlige framlegg. Oppsummering:

***Husstyret:***

* *Tiltak for å bedre akustikken i møtesalen i kirkesenteret*
* *Menighetens visjon og verdier skal synliggjøres i kirkesenteret*

***Kulturutvalget:***

* *Utvalget trenger flere medlemmer*
* *Orgelsaken*

***Gudstjenesteutvalget***

* *Justering av grunnordning for hovedgudstjenesten*
* *Gudstjenesten som kjernen i virksomheten*
* *Dåp er en velsignelse*
* *Faste agender kan evt realiseres etter justeringen*
* *Agendene bør inneholde navn på medvirkende*
* *Kirkekaffe i Havstein, Faste agender*
* *forholdet Sverresborg kirkesenter/Havstein.*

***Diakoniutvalget (****inkl. frivillighetsarbeid).*

* *Tema som utenforskap og ensomhet, tilhørighet og integrering står sentralt.*
* *Invitasjon til beboere i nye omsorgsboliger i Johan Falkbergets vei: «Bli kjent i kirka-kurs»*
* *Besøkstjeneste for å forebygge ensomhet (MR kom med spørsmål om ungdommene i menigheten kan engasjeres eller om det kan tas kontakt med Røde Kors.)*

***Trosopplæringsutvalget.***

* *Samarbeid med KRIK på Nyborg skole i gudstjenestetida for de store barna.*
* *Nytt fokus på kirketorsdag*
* *Viktig ikke å starte for mye nytt, da vi alt har mange tilbud som krever folk.*
* *«Førsteklasse» og «Kirkerotter» tas ut*

***Ungdomsutvalget:***

* *Ønsker feler eldre ungdommer inn i utvalget*
* *Ungdommene svært fornøyd med mye, med å være på Mjuklia, med kirkesenteret og da særlig ungdomsrommet.*
* *Ønsker å være tydeligere på sosiale medier, f.eks.snap-shat.*
* *Ønske om treff for ledere uten at det er «noen de skal lede», lederweekend, tur i marka, kveldsarrangement med særlig fokus på ungdomslederne*
* ***Klar anbefaling om at stillingen som ansvarlig for ungdomslederne mm tas inn i budsjettet***

***Planleggingskomite for september-seminaret.***

* Bortreiseseminar 19.-20- september 202. Terje Simonsen orienterte fra planleggingskomiteen. MR har fått tilsagn på kr 30 000 fra KfiT til turen. Avreise lørdag morgen, hjemreise søndag ettermiddag**.** Maks etpar timers reisetid og kjøring med privatbiler

*Vedtak:*

1. *MRs leder lager en handlingsplan/oppsummering av menighetens strategier for 2020 og legger det fram for rådet i neste møte. Oppsummeringen legges inn som vedlegg til årsmeldingen*
2. *Kapellan Doksrød bes om å lage et notat om et eventuelt engasjement av ungdomsarbeider med arbeidsoppgaver og kostnader til neste møte i MR.*

**Sak 06/20 Møteplan - justeringer**

|  |  |  |  |
| --- | --- | --- | --- |
| **Møtedato** | **Tema MR** | **AU-møter** |  |
| Onsdag 22. januarKl. 19.00 | StrategiplanOfringer 2020 Forberede årsmelding 2019 | 14. 01 kl. 19.00 |  |
| Onsdag 26. februarKl. 20.00 | Godkjenne regnskap 2019Godkjenne handlingsplanOrientering om Ramalah | Onsdag 12.02 Kl. 14 |  |
| Onsdag 25. mars kl. 20.00 (Etter fastegudstjenesten i Havstein) | Godkjenne årsmeldingenRevidert budsjett | Tirsdag 17. 03Kl. 14.00 |  |
| Søndag 19. aprilKl. 12.30 | «Påskelovsang»Menighetens årsmøte |  | Gudstjeneste på kirkesenteretKirkekaffe og årsmøte |
| Tirsdag 28. aprilkl. 19.00 | Møteplan for høsten | Tirsdag 14.04 kl. 14 |  |
| Onsdag 3. junikl. 18.00 | Fellesmøte ved staben -Gudstjenesteutvalgets foreløpige forslag til justering av grunnordning av hovedgudstjenesten-Bruken av Havstein kirke og Sverresborg kirkesenter til gudstjenesteformål | Mandag 18. 05 kl. 11 |  |

Andre større saker er bl. a. soknestruktursaken, saken om driftsovertakelse av SKS og givertjenesten.

**Sak 07/20 Eventuelt**

* Det ble orientert om utsendt teologisk kommentar til omstillingsprosessen